আবীর চট্টোপাধ্যায়
আবীর চট্টোপাধ্যায় (জন্ম: ১৮ নভেম্বর ১৯৮০) হলেন একজন ভারতীয় অভিনেতা। তিনি মূলত বাংলা চলচ্চিত্রে অভিনয় করে থাকেন। তিনি বিশিষ্ট নাট্য শিল্পী ফাল্গুনী ও রুমকি চট্টোপাধ্যায়ের ছেলে। তিনি বাংলা টেলিভিশনের মাধ্যমে তার কর্মজীবন শুরু করেন এবং ২০০৯ সালে ক্রস কানেকশন ছবিতে মুখ্য ভূমিকায় অভিনয়ের মাধ্যমে বাংলা চলচ্চিত্র জগতে প্রবেশ করেন। তিনি বিখ্যাত গোয়েন্দা ব্যোমকেশ বক্সী হিসাবে পৃথক চলচ্চিত্র সিরিজে উপস্থিত হওয়ার জন্য সুপরিচিত।